CELEX: C2005/019/09
Language: da
Date: 2005-01-22 00:00:00
Title: Domstolens dom (Fjerde Afdeling) af 2. december 2004 i sag C-398/03, E. Gavrielides Oy (anmodning om præjudiciel afgørelse indgivet af Helsingin hallinto-oikeus (Finland)) (Direktiv 90/642/EØF — fastsættelse af maksimalgrænseværdier for pesticidrester — vinblade)

22.1.2005   
            
            
               DA
            
            
               Den Europæiske Unions Tidende
            
            
               C 19/5
            
         
      DOMSTOLENS DOM
   
   (Fjerde Afdeling)
   af 2. december 2004
   i sag C-398/03, E. Gavrielides Oy (anmodning om præjudiciel afgørelse indgivet af Helsingin hallinto-oikeus (Finland)) (1)
   
   (Direktiv 90/642/EØF - fastsættelse af maksimalgrænseværdier for pesticidrester - vinblade)
   (2005/C 19/09)
   Processprog: finsk
   I sag C-398/03, angående en anmodning om præjudiciel afgørelse i henhold til artikel 234 EF, indgivet af Helsingin hallinto-oikeus (Finland) ved afgørelse af 22. september 2003, indgået til Domstolen den 24. september 2003, i en sag anlagt af E. Gavrielides Oy, har Domstolen (Fjerde Afdeling), sammensat af afdelingsformanden, K. Lenaerts (refererende dommer), og dommerne J.N. Cunha Rodrigues og K. Schiemann; generaladvokat: J. Kokott; justitssekretær: ekspeditionssekretær L. Hewlett, den 2. december 2004 afsagt dom, hvis konklusion lyder således:
   Rådets direktiv 90/642/EØF af 27. november 1990 om fastsættelse af maksimalgrænseværdier for indholdet af pesticidrester på og i visse produkter af vegetabilsk oprindelse, herunder frugt og grøntsager, som ændret ved Kommissionens direktiv 2000/42/EF af 22. juni 2000, finder ikke anvendelse på vinblade.
   
      (1)  EUT C 275 af 15.11.2003.